1. ------IND- 2020 0019 A-- LV- ------ 20200124 --- --- PROJET

**Vīnes pilsētas pašvaldības Rīkojums, ar ko nosaka enerģētikas telpas plānu 16. rajonam**

Saskaņā ar Vīnes Būvnormatīvu (*Bauordnung*, *BO*) 2.b pantu (Vīnes *LGBl*. Nr. 11/1930), kuros jaunākie grozījumi izdarīti ar likumu, kas publicēts Vīnes *LGBl*. Nr. 71/2018, izdod šādu rīkojumu.

**1. pants.** Teritorijām, kas pielikumā ir oranžā krāsā iesvītrotas un oranžā krāsā apvilktas, nosaka enerģētikas telpas plānu saskaņā ar *BO* 2.b pantu. Šis rīkojums neattiecas uz satiksmes zonām.

**2. pants.** Pielikums (Plāna pielikums) ir šā rīkojuma sastāvdaļa.

**3. pants.** Enerģētikas telpas plānā ietvertajās teritorijās apkures un karstā ūdens sagatavošanas iekārtās jaunceltnēs saskaņā ar *BO* 60. panta 1. punkta a) apakšpunktu ir atļauts izmantot tikai *BO* 118. panta 3. punktā minētās ļoti efektīvās alternatīvās sistēmas.

**4. pants.** Šis rīkojums tika paziņots saskaņā ar noteikumiem, kas paredzēti Eiropas Parlamenta un Padomes 2015. gada 9. septembra Direktīvā (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1. lpp.), (paziņojums Nr. 2020/xx/A).

**5. pants.** Rīkojums stājas spēkā trīs mēnešus pēc tā izsludināšanas.

**6. pants.** Rīkojumu nepiemēro visām būvatļaujas procedūrām, kas ir uzsāktas rīkojuma spēkā stāšanās brīdī.

Priekšsēdētājs

**Pielikums**

Plāna pielikums Nr. Bez16\_E\_Plan1\_v1.0